CELEX: 62014TN0808
Language: da
Date: 2014-12-12 00:00:00
Title: Sag T-808/14: Sag anlagt den 12. december 2014 — Spanien mod Kommissionen

2.2.2015   
            
            
               DA
            
            
               Den Europæiske Unions Tidende
            
            
               C 34/45
            
         Sag anlagt den 12. december 2014 — Spanien mod Kommissionen
   (Sag T-808/14)
   (2015/C 034/54)
   Processprog: spansk
   
      Parter
   
   
      Sagsøger: Kongeriget Spanien (ved Abogado del Estado A. Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål er rettet mod Kommissionens afgørelse af 1. oktober 2014 vedrørende statsstøtte 27408 (C 24/2010) EX NN 37/2010, EX CP 19/2009), som myndighederne i Castilla La Mancha har ydet til implementering af jordbaseret digital-tv i fjerntliggende og mindre urbaniserede områder i Castilla La Mancha.
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende om tilsidesættelse af artikel 107, stk. 1, TEUF, idet der ikke foreligger nogen form for økonomisk fordel for enheder, som udøver økonomisk virksomhed, foranstaltningen ikke er selektiv, og der ikke er sket konkurrencefordrejning.
            
         
               2.
            
            
               Andet anbringende om tilsidesættelse af artikel 106, stk. 2, TEUF og artikel 107, stk. 3, litra c), TEUF, idet der ikke er blevet ført bevis for, at princippet om teknologisk neutralitet er blevet tilsidesat.
            
         
               3.
            
            
               Tredje anbringende om tilsidesættelse af proceduren for statsstøtte henset til uregelmæssighederne under sagsoplysningen.
            
         
               4.
            
            
               Fjerde anbringende, som fremsættes subsidiært, om tilsidesættelse af retssikkerhedsprincippet, ligebehandlingsprincippet, proportionalitetsprincippet og subsidiaritetsprincippet i forhold til artikel 14 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93.